پيشه ورينين هلاك اولما سببلريني آراشديرماق اوچون مسكووادان شورالار ايتيفاقينين «د.ت.ك.» امكداشلاري باكييا گلديلر. يئميليانوف، يعقوبوف و قلييئف ايشي ائله قوردولار كي، قضادان سونرا پيشه ورينين اؤزو ايله دانيشديغيما باخماياراق، مني دينديرمه يه چاغيرماديلار و مندن هئچ بير شئي سوروشماديلار. من بورادان بئله نتيجه چيخاريرام كي، منيم بو ايش باره ده اؤز فيكيرلريمي، شوبهه لريمي موسكودان گلنلره دانيشماغيم باغيروفا و يئميليانوفا صرفه لي دئييلميش.  بير فاكت دا نظري جلب ائدير. پيشه وري موحافظه اولونموردو. بوندان علاوه، پيشه وري قضا يئريندن 70كيلومئتر آراليدا كيروف آباد شهرينده اولان اوغلونو گتيرمه يي خاهيش ائتميشدي. اوغلو ان اوزاغي بير ساعات عرضينده هوشو اؤزونده ايدي. گؤرونور،ائحتيياط ائديبلر كي، پيشه وري قضانين تصادوفي اولماديغيني اوغلونا دانيشابيلر. چوخ غريبه ديركي، پيشه ورينين ايشي اوزه رينه نه سركيسوف، نه ده فرجوف دينديريلدي. من بئله حئساب ائديرم كي، پيشه وري اؤلدورولوب، آنجاق كيم اؤلدوروب، بو باره ده منيم اليمده اساسلي دليل يوخدور. هر حالدا من  امينم كي، پيشه ورينين اؤلومونده باغيروفون، يئميليانوفون، يعقوبوفون و قوليئيف ين الي وار. همين قضا واختي اونلارين اؤزلريني چوخ شوبهه لي آپارمالاري منيم بو قناعته گلمه ييمه اساس وئرير.»